উত্তৰ প্ৰদেশত চিকিত্সালয় মহাবিদ্যালয়ৰ অধীক্ষকৰ মুছলমান বিদ্বেষী তথা ধৰ্মীয় ঘৃণাভাৱ বিয়পোৱা ভিডিঅ' ভাইৰেল হোৱাৰ পিছত পুনৰ আন এক ঘটনা এতিয়া পোহৰলৈ আহিছে। ৰাজস্থানত এইবাৰ ভাইৰেল হৈছে ধৰ্মবিদ্বেষী কথা লিখা থকা এটা হোৱাটছএপ গ্ৰুপৰ স্ক্ৰীণশ্বট। স্ক্ৰীণশ্বটটোত মুছলমান ৰোগীক চিকিত্সা সেৱা প্ৰদানক লৈ লিখা আছে কেইবাটাও বিদ্বেষমূলক মন্তব্য।
প্ৰকাশিত বাতৰি অনুসৰি, ৰাজস্থানৰ ছৰদাৰ চহৰৰ শ্ৰীচন্দ বৰাডিয়া ৰোগ নিৰাময় কেন্দ্ৰৰ চিকিত্সক সুনীল চৌধুৰীয়ে নিজৰ তথা কৰ্মচাৰীসকলৰ হৈ ফেচবুকত ক্ষমা বিচাৰিছে। পোষ্টত তেওঁ লিখিছে যে চিকিত্সালয়খনৰ কৰ্মচাৰীসকলৰ উদ্দেশ্য ধৰ্মীয় বিদ্বেষ ভাব বিয়পাবলৈ নাছিল। আনহাতে আৰক্ষীৰ ৰিপৰ্ট অনুসৰি স্ক্ৰীণশ্বটসমূহৰ কথোপকথনত ডাঃ চৌধুৰীৰ পত্নী জৰিত আছিল বুলি প্ৰকাশ হৈছে যদিও এই কথা অস্বীকাৰ কৰিছে চৌধুৰীৰ পত্নীয়ে।
এই সন্দৰ্ভত ইণ্ডিয়ান এক্সপ্ৰেছৰ আগত ছৰদাৰ চহৰ থানাৰ আৰক্ষী বিষয়া ৰমেশ পন্নুৱে তদন্ত চলি আছে বুলি জনায়। হোৱাটছএপৰ স্ক্ৰীণশ্বট সমূহ ছ'চিয়েল মিডিয়াত ভাইৰেল হোৱাৰ পিছতেই আৰক্ষীক অৱগত কৰিছিল কিছু লোকে, যিসমূহ স্ক্ৰীণশ্বট চহৰখনৰ এখন ব্যক্তিগত চিকিত্সালয়ৰ হোৱাটছএপ গ্ৰুপৰ আছিল। আৰু এই আড্ডাৰ স্ক্ৰীণশ্বটসমূহ কৰোনাৰ সময়ত দিয়া লক্ ডাউনৰ সময়ৰ বুলি জানিবলৈ দিছে আৰক্ষী প্ৰশাসনে।
আনহাতে চিকিত্সালয় তথা আড্ডা গ্ৰুপটোৰ সৈতে জৰিত ডাঃ সুনীল চৌধুৰীয়ে ইণ্ডিয়ান এক্সপ্ৰেছৰ এক সাক্ষাত্কাৰত কয়-"মই এই সন্দৰ্ভত ছ'চিয়েল মিডিয়াত ক্ষমা পূৰ্বেই বিচাৰিছো। এই আড্ডা তেতিয়া আছিল, যেতিয়া তবলিগী জামাতৰ ঘটনা সংঘটিত হৈছিল। আমাৰ বিৰুদ্ধে কেইবাটাও গোচৰ ৰুজু হৈছিল। কিন্তু যদিহে দৈনিক আমি কিমান মুছলমান ৰোগীক চিকিত্সা কৰি আছো আপোনালোকে পৰ্যবেক্ষণ কৰে, তেন্তে এই আড্ডাৰ সৈতে কোনো সাদৃশ্য নাপাব।" লগতে তেওঁ এই সন্দৰ্ভত ৰাজনীতিকৰণ নকৰিবলৈ আৰু বিনা কাৰণত চিকিত্সক সকলকো শাস্তি নিদিবলৈ আহ্বান জনায় সংবাদমাধ্যমটোৰ আগত।
Click here to like us on Facebook. Don't miss our video reports as well. Click here to subscribe us on Youtube.
Crosscurrent is an independent newsroom that produces investigative and analytical reporting with dedication. Crosscurrent is founded to uncover the truth behind the important issues. Crosscurrent is founded to cover the issues that matter.
উন্নয়নৰ নহয়,ভিডিঅ'ৰ ৰাজনীতি !
Your email address will not be published.
Save my name, email, and website in this browser for the next time I comment.
মেডিকেল ৰিপ্ৰেজেণ্টেটিভৰ ছিণ্ডিকেট !
অমৃত সৰোবৰৰ নামত 'বিহ' ঢালিলে দখলকাৰীৰ ঘৰত !
২০২৩ ত বিপদত ভাৰত !
ধৰ্ম সলালে হেৰুৱাব জনজাতিৰ মৰ্যাদা !
You're visiting the official website of The Cross Current, an independent digital media platform based in Guwahati, Assam. We bring you the latest news from in and around Assam and North Eastern Region of India.
